b'\n_START_ARTICLE_\nGeometri\xc4\x8dna umetnost\n_START_SECTION_\nProtogeometri\xc4\x8dno obdobje\n_START_PARAGRAPH_\nMed protogeometri\xc4\x8dnim obdobjem (1050-900 pred na\xc5\xa1im \xc5\xa1tetjem) so bile mikenske oblike posod pozabljene, oblika je postala stroga in enostavna in razdeljena na vodoravne okrasne pasove z nekaj narisanimi geometrijskimi oblikami, obi\xc4\x8dajno koncentri\xc4\x8dni krogi ali polkrogi naslikanimi s pomo\xc4\x8djo \xc5\xa1estila.\n_START_SECTION_\nZgodnje geometri\xc4\x8dno obdobje\n_START_PARAGRAPH_\nV zgodnjem geometri\xc4\x8dnem obdobju (900-850 pr. n. \xc5\xa1t.) je bila vi\xc5\xa1ina posode pove\xc4\x8dana, okras pa omejen okoli vratu in navzdol do sredine trupa posode. Preostala povr\xc5\xa1ina je prekrita s tanko plastjo gline, ki je med \xc5\xbeganjem postala temna, sijo\xc4\x8de kovinske barve.  To je bilo obdobje, ko je bila v lon\xc4\x8darstvu dodana umetni\xc5\xa1ka tema meandra - zalomljene vijuge, najbolj zna\xc4\x8dilnega elementa geometri\xc4\x8dne umetnosti.\n_START_SECTION_\nSrednje geometri\xc4\x8dno obdobje\n_START_PARAGRAPH_\nV srednjem geometri\xc4\x8dnem obdobju (850-760 pred na\xc5\xa1im \xc5\xa1tetjem) se je dekorirano obmo\xc4\x8dje raz\xc5\xa1irilo zaradi ustvarjanja trakaste mre\xc5\xbee, vijuge prevladujejo v najbolj pomembnem podro\xc4\x8dju, v metopi, ki je name\xc5\xa1\xc4\x8dena med ro\xc4\x8daji.\n_START_SECTION_\nPozno geometri\xc4\x8dno obdobje\n_START_PARAGRAPH_\nMedtem ko je bila tehnika srednjega geometri\xc4\x8dnega obdobja \xc5\xa1e vedno v uporabi na za\xc4\x8detku 8. stoletja pred na\xc5\xa1im \xc5\xa1tetjem, so nekateri lon\xc4\x8darji ponovno obogatili dekoracijo vaze z oblikami \xc5\xbeivali na podro\xc4\x8dju med vratom in bazo in uvedli glavno figuralno podobo med ro\xc4\x8daji. To je bila prva faza poznega geometri\xc4\x8dnega obdobja (760-700 pred na\xc5\xa1im \xc5\xa1tetjem), v katerem je veliko t.i. dipilonskih posod postavljenih na grobove kot nagrobni spomenik  in predstavljajo s svojo vi\xc5\xa1ino (pogosto 1,50 m) in popolnostjo izvedbe, najvi\xc5\xa1ji izraz gr\xc5\xa1ke geometri\xc4\x8dne umetnosti._NEWLINE_Njihova glavna tema je bila sedaj le\xc5\xbee\xc4\x8de telo v grobu (prothesis) in tarnanje za mrtvimi - naricanje (amfora v Nacionalnem arheolo\xc5\xa1kem muzeju v Atenah), vo\xc5\xbenja proti grobu s \xc4\x8dastnim vozom (krater v Narodnem arheolo\xc5\xa1kem muzeju v Atenah) in razni drugi predmeti, povezani s podobnimi opisi obrednih pokopov v homerskih epih._NEWLINE_Ljudje in \xc5\xbeivali so upodobljeni geometri\xc4\x8dno v temno sijajni barvi, medtem ko so druge posode s strogimi obmo\xc4\x8dji vijug, ukrivljenih linij, krogov, svastik, v istem grafi\xc4\x8dnem konceptu. Kasneje se je glavna tragi\xc4\x8dna tema zmanj\xc5\xa1ala, kompozicija umirila, geometri\xc4\x8dne oblike so postale bolj svobodne, in obmo\xc4\x8dja z \xc5\xbeivalmi, pticami, prizori razbitin, lovski prizori, teme iz mitologije ali homerskih epov vodijo geometri\xc4\x8dno lon\xc4\x8darstvo v bolj naturalisti\xc4\x8den izraz. _NEWLINE_Eden od zna\xc4\x8dilnih primerov poznega geometri\xc4\x8dnega sloga je najstarej\xc5\xa1e ohranjeno podpisano delo gr\xc5\xa1kega lon\xc4\x8darja Aristonotosa (ali Aristonofos) (7. stoletje pred na\xc5\xa1im \xc5\xa1tetjem). Vaza je bila najdena v kraju Cerveteri v Italiji in ponazarja Odisejevo oslepitev Polifema in njegovih tovari\xc5\xa1ev. Od srede 8. stoletja pred na\xc5\xa1im \xc5\xa1tetjem, so pogostej\xc5\xa1i stiki med Gr\xc4\x8dijo in vzhodom obogatili kerami\xc4\x8dno umetnost z novimi predmeti - kot so levi, panterji, domi\xc5\xa1ljijska bitja, rozete, palmete, lotosovim cvetjem, itd., kar je privedlo do sloga orientaliziranega obdobja, v katerem se kerami\xc4\x8dni slog Korinta razlikuje.\n_START_SECTION_\nGeometri\xc4\x8dni motivi\n_START_PARAGRAPH_\nVaze v geometri\xc4\x8dnem slogu so zna\xc4\x8dilne po ve\xc4\x8d vodoravnih pasovih preko oboda, ki pokrivajo celotno vazo. Med temi smernicami je geometri\xc4\x8dni umetnik uporabljal vrsto drugih dekorativnih motivov, kot so cikcak, trikotnik, meander in svastiko. Poleg abstraktnih elementov so slikarji tega obdobja predstavili stilizirane upodobitve ljudi in \xc5\xbeivali, kar predstavlja pomemben odmik od prej\xc5\xa1nje protogeometri\xc4\x8dne umetnosti. Veliko ohranjenih predmetov tega obdobja so pogrebni predmeti, od katerih je \xc5\xa1e posebej pomembna skupina amfor, ki so slu\xc5\xbeile kot nagrobniki za plemi\xc5\xa1ke grobove, predvsem Dipilonova amfora mojstra dipilonske vaze. _NEWLINE_Linearni vzorci so bili glavni motiv uporabljen v tem obdobju. Vzorec meander je pogosto postavljen v pasovih in se uporablja za okvir za dekoracijo ve\xc4\x8dje ploskve. Najpogosteje dekorirani predmeti kot so bile amfore in lekiti in to po vratu in trupu, ki ne le da sta ponudila najve\xc4\x8djo svobodo za okrasitev, ampak sta poudarila tudi vi\xc5\xa1je dimenzije posode.\n_START_SECTION_\n\xc4\x8clove\xc5\xa1ke upodobitve\n_START_PARAGRAPH_\nPrve \xc4\x8dlove\xc5\xa1ke figure so se pojavile okoli 770 pred na\xc5\xa1im \xc5\xa1tetjem na ro\xc4\x8dajih vaze. Mo\xc5\xa1ki je upodobljen s trikotnim trupom, jaj\xc4\x8dasto glavo brez nosu in dolgimi cilindri\xc4\x8dnimi stegni in me\xc4\x8di. \xc5\xbdenske figure so bile tudi abstraktne. Njihove dolge lase so bile upodobljene kot niz linij, njihove prsi so se pojavile kot nakazane pod pazduho.'